
Rīgā 2022. gada 30. augustā (prot. Nr. 43 8. §)
Grozījumi Ministru kabineta 2017. gada 24. janvāra noteikumos Nr. 52 "Elektroenerģijas nodokļa atbrīvojumu piemērošanas kārtība"
Izdoti saskaņā ar Elektroenerģijas nodokļa likuma
6. panta sesto daļu
· 1. Izdarīt Ministru kabineta 2017. gada 24. janvāra noteikumos Nr. 52 "Elektroenerģijas nodokļa atbrīvojumu piemērošanas kārtība" (Latvijas Vēstnesis, 2017, 26. nr.) šādus grozījumus:
· 1.1. izteikt 1.1. apakšpunktu šādā redakcijā:
· "1.1. kādā atbilstoši Elektroenerģijas nodokļa likuma (turpmāk – likums) 6. panta otrajai daļai no elektroenerģijas nodokļa (turpmāk – nodoklis) atbrīvojama elektroenerģija, kuru tiešā veidā izmanto elektroenerģijas ražošanas procesa nodrošināšanai, un elektroenerģija, kuru izmanto preču pārvadājumiem un sabiedriskajiem pasažieru pārvadājumiem, tajā skaitā dzelzceļa transportā un pilsētu sabiedriskajos pasažieru pārvadājumos, kā arī mājsaimniecību lietotāji;"
· 1.2. papildināt ar 4.1 punktu šādā redakcijā:
· "4.1 Elektroenerģijai, kuru tiešā veidā izmanto elektroenerģijas ražošanas procesa nodrošināšanai, likuma 6. panta otrajā daļā noteikto nodokļa atbrīvojumu piemēro, ja elektroenerģijas ražotājs nodrošina atsevišķu ražošanas procesā izlietotās elektroenerģijas uzskaiti.";
· 1.3. papildināt ar 6.1 punktu šādā redakcijā:
· "6.1 Ja Valsts ieņēmumu dienests konstatē neatbilstību starp elektroenerģijas ražotāja elektroenerģijas nodokļa deklarācijā norādīto elektroenerģijas daudzumu, kas izlietots atbilstoši likuma 6. panta otrās daļas 5. punktā minētajiem mērķiem, un faktiski izlietotās elektroenerģijas daudzumu, par aprēķinātās nodokļa starpības samaksu ir atbildīgs elektroenerģijas ražotājs."
· 2. Noteikumi stājas spēkā 2023. gada 1. janvārī.

